અમારી બાજુના બંગલાની શેઠાણીએ પોતાના મકાન અને અમારા મકાનની વચ્ચે કાંટાળા તારની વાડ કરી, પણ સવારે જુએ તો રોજ તાર તૂટી ગયેલા હોય. આથી શેઠાણીએ ચોકી કરવા એક ચોકિયાતને બેસાડ્યો. ચોકિયાત ખુરસી નાખીને બેઠો. રાતે એ પેશાબ કરવા ગયો અને પાછો આવીને જુએ તો એટલી વારમાં ખુરસી પણ ગાયબ! સવારે શેઠાણીએ ગુસ્સે થઈને પોલીસને બોલાવ્યા, પણ ખુરસી ન મળે! પાસે જ એક વાડ હતી. એમાં ઊભો મોલ હતો. ખુરસી એમાં પગ કરી ગઈ હતી! બે-ત્રણ દિવસ પછી વાડીવાળાને ખુરસી મળી અને તે શેઠાણીને આપી આવ્યો.